**POSTUPAK SELEKCIJE NASTAVNIKA U PRATNJI UČENIKA NA MOBILNOSTIMA PROJEKTA FUTURE IN OUR HANDS**

Svaki zainteresirani nastavnik javlja se na natječaj ispunjavajući anketu s osnovnim podacima.

Izabrani nastavnik obavljat će poslove pratnje učenika pri obavljanju stručne prakse u inozemstvu, koji uključuju brigu o učenicima, praćenje kvalitete obavljanja stručne prakse, komunikacija s organizatorom stručne prakse, mentorima na radnom mjestu, redovito izvještavanje i komunikacija s koordinatorom i roditeljima, pisanje izvješća i organizacija videokonferencije za vrijeme mobilnosti, dnevni sastanci, rješavanje odgovarajuće dokumentacije vezane za mobilnost i druge poslove vezane za provođenje mobilnosti. Također, nastavnici će aktivno sudjelovati u diseminaciji nakon mobilnosti.

|  |  |  |  |
| --- | --- | --- | --- |
| Elementi selekcije | Mogući bodovi | Ostvareni bodovi | Osoba koja procjenjuje |
| Motivacijsko pismo na hrvatskom jeziku | 2 4 6 |  | koordinator i nastavnik Hrvatskog jezika |
| Samoprocjena znanja engleskog jezika | 0 1 2  |  | koordinator |
| Motivacijsko pismo na engleskom jeziku | 0 2 4 6 |  | koordinator i nastavnik Engleskog jezika |
| Iskustvo pratnje učenika na mobilnostima | 0 4 |  | ravnatelj |
| Iskustvo pratnje učenika na višednevnim izletima | 0 2 |  | ravnatelj |
| Poznavanje programa i projektnih aktivnosti te obaveza nastavnika u pratnji  | 0 1 4 6 |  | koordinator i ravnatelj |
| UKUPAN ZBROJ BODOVA |  |  |

Motivacijsko pismo na hrvatskom jeziku nosi 0 - 6 bodova (6 bodova – motivacijsko pismo u potpunosti odgovara na sve smjernice i napisano je gramatički i pravopisno točno, 4 boda – motivacijsko pismo odgovara na veći dio smjernica i napisano je gramatički i pravopisno točno s malim greškama, 2 boda – motivacijsko pismo djelomično odgovara na barem pola smjernica i napisano je s manjim brojem pravopisnih i gramatičkih grešaka).

Na isti način boduje se i motivacijsko pismo na engleskom jeziku.

Samoprocjena znanja engleskog jezika može donijeti 2 boda, ukoliko je u potpunosti navedena u motivacijskom pismu, 1 bod ukoliko je djelomično navedena.

Iskustvo pratnje na višednevnim izletima donosi ukupno dva boda (bez obzira na broj pratnji), kao i 4 boda za pratnju na mobilnostima.

U okviru ankete nalazi se i 5 pitanja vezanih za program Erasmus+ i projekt (ocjena iz tih pitanja unosi se u tablicu (Poznavanje programa, projektnih aktivnosti te obaveza nastavnika u pratnji). Pitanja na taj dio selekcije nose 6 bodova a u tablicu se upisuje sljedeće: 6 bodova – 6 boda, 4 - 5 bodova – 4 boda, 2 - 3 boda – 1 bod. Ukoliko nastavnik ne ostvari najmanje 2 boda upisuje se u rubriku 0).

Za sve dodatne informacije slobodno se obratite školskoj koordinatorici projekta na e-mail daniela.usmiani@skole.hr.

Koordinatorica projekta:

 Daniela Usmiani